b'\n_START_ARTICLE_\nMirka Kilpij\xc3\xa4rvi\n_START_SECTION_\nUra\n_START_PARAGRAPH_\nHyvink\xc3\xa4\xc3\xa4n Pontevan kasvatti Kilpij\xc3\xa4rvi aloitti pelaajauransa naisten sarjoissa kaudella 2009\xe2\x80\x932010 kasvattajaseuransa I-divisioonassa pelanneessa edustusjoukkueessa. Kaudella 2010\xe2\x80\x932011 h\xc3\xa4net valittiin naisten I-divisioonan parhaaksi pelaajaksi. Ensiesiintymisens\xc3\xa4 naisten p\xc3\xa4\xc3\xa4sarjatasolla Kilpij\xc3\xa4rvi teki kaudella 2010\xe2\x80\x932011, jolloin h\xc3\xa4n pelasi Pontevan divisioonajoukkueen ohella rinnakkaislisenssill\xc3\xa4 Keravan Energia Teamin joukkueessa. Ponteva nousi p\xc3\xa4\xc3\xa4sarjaan ensin kaudeksi 2012\xe2\x80\x932013 ja uudestaan kaudeksi 2014\xe2\x80\x932015. V\xc3\xa4liss\xc3\xa4 pelattu HyPon divisioonakausi 2013\xe2\x80\x932014 oli Kilpij\xc3\xa4rvell\xc3\xa4 rikkonainen mm. jalkavaivoista johtuen. Kilpij\xc3\xa4rvi oli aloittanut syksyll\xc3\xa4 2013 opinnot Helsingin yliopiston oikeustieteellisess\xc3\xa4 tiedekunnassa ja ehti lopettaa pelaajauransa. Alkuvuodesta 2014 HyPo otti h\xc3\xa4neen kuitenkin yhteytt\xc3\xa4, ja muutaman HyPon II-joukkueessa pelatun ottelun j\xc3\xa4lkeen h\xc3\xa4n palasi seuran edustusjoukkueeseen. Kaudella 2014\xe2\x80\x932015 Kilpij\xc3\xa4rvi sairasteli helmi-maaliskuussa mutta oli Korisliigan kolmanneksi tarkin kolmen pisteen heittojen heitt\xc3\xa4j\xc3\xa4 35,7 prosentin keskiarvollaan. H\xc3\xa4n teki toukokuussa 2015 jatkosopimuksen Pontevan kanssa._NEWLINE_Kilpij\xc3\xa4rvi on pelannut my\xc3\xb6s nuorten maajoukkueissa.'